**Molėtų rajono savivaldybės taryba**

**SPRENDIMAS**

**DĖL savivaldybės nekilnojamojo turto perdavimo pagal panaudos sutartis Molėtų rajono savivaldybės administracijai**

2016 m. balandžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, 4 dalimi, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1 papunkčiu ir 6.1 papunkčiu,atsižvelgdama į Molėtų r. Joniškio mokyklos-daugiafunkcio centro direktoriaus 2016 m. balandžio 12 d. įsakymą Nr. V-64 „Dėl savivaldybės turto pripažinimo nereikalingu Molėtų r. Joniškio mokyklos-daugiafunkcio centro funkcijoms vykdyti“, Molėtų „Vyturėlio“ vaikų lopšelio-darželio direktoriaus 2016 m. balandžio 12 d. įsakymą Nr. V-19 „Dėl savivaldybės nekilnojamojo turto pripažinimo nereikalingu Molėtų „Vyturėlio“ vaikų lopšelio-darželio funkcijoms vykdyti“, Molėtų r. savivaldybės administracijos Joniškio seniūnijos 2016 m. balandžio 14 d. raštą Nr. P-34 „Dėl patalpų perdavimo“, Molėtų r. savivaldybės administracijos Suginčių seniūnijos 2016 m. balandžio 13 d. raštą Nr. V2-47(1.5.) „Dėl Suginčių seniūnijos patalpų perdavimo“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Molėtų r. savivaldybės administracijai (kodas 188712799) pagal panaudos sutartį 20 metų Joniškio seniūnijos veiklai neatlygintinai naudoti Molėtų rajono savivaldybei nuosavybės teise priklausančias ir šiuo metu Molėtų r. Joniškio mokyklos-daugiafunkcio centro patikėjimo teise valdomas 154,26 kv. m ploto patalpas mokyklos pastate (nekilnojamo turto registre turtas įregistruotas Nr. 44/1317901, byloje Nr. 62/11299 pastatas plane pažymėtas 1C2b, pastato unikalus numeris 4400-0571-1011, patalpos plane pažymėtos: R-30, plotas 14,38 kv. m; 1-83, plotas 4,54 kv. m; 1-44, plotas 7,45 kv. m; 1-45, plotas 12,41 kv. m; 1-46, plotas 11,08 kv. m; 1-47, plotas 33,64 kv. m; 1-85, plotas 33,85 kv. m; 1-49, plotas 5,54 kv. m; 1-48, plotas 9,79 kv. m; 1-84, plotas 17,10 kv. m; 1-52, plotas 4,48 kv. m), esančiame Molėtų r. sav., Joniškio sen., Joniškio mstl., Arino g. 14. Patalpų įsigijimo savikaina – 23701,24 Eur, likutinė vertė – 17781,97 Eur.
2. Perduoti biudžetinei įstaigai Molėtų r. savivaldybės administracijai (kodas 188712799) pagal panaudos sutartį 20 metų Suginčių seniūnijos veiklai neatlygintinai naudoti Molėtų rajono savivaldybei nuosavybės teise priklausančias ir šiuo metu Molėtų „Vyturėlio“ vaikų lopšelio-darželio patikėjimo teise valdomas 97,86 kv. m ploto patalpas lopšelio-darželio pastate (nekilnojamo turto registre turtas įregistruotas Nr. 44/1319525, byloje Nr. 62/7411 pastatas plane pažymėtas 1C1p, pastato unikalus numeris 6297-9003-0013, patalpos veiklai plane pažymėtos: 1-33, plotas 13,30 kv. m; 1-40, plotas 13,30 kv. m; 1-41, plotas 23,61 kv. m; 1-34, plotas 5,74 kv. m; 1-37, plotas 9,24 kv. m; bendro naudojimo patalpos plane pažymėtos: 1-29, plotas 2,01 kv. m; 1-30, plotas 2,01 kv. m; 1-31, plotas 20,21 kv. m; 1-38, plotas 3,83 kv. m; 1-42, plotas 2,43 kv. m; 1-35, plotas 2,18 kv. m), esančiame Molėtų r. sav., Suginčių sen., Suginčių k., Darželio g. 1. Patalpų įsigijimo savikaina – 3562,10 Eur, likutinė vertė – 2554,15 Eur.
3. Įgalioti Molėtų r. Joniškio mokyklos-daugiafunkcio centro direktorę Janiną Girulskienę pasirašyti 1 punkte nurodyto nekilnojamojo turto panaudos sutartį ir turto perdavimo aktą.
4. Įgalioti Molėtų „Vyturėlio“ vaikų lopšelio-darželio direktorę Oną Kavalnienę pasirašyti 2 punkte nurodyto nekilnojamojo turto panaudos sutartį ir turto perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras